Virgil Widrich

De Virgil Widrich, gebuer de 16. Mee 1967 zu Salzburg, ass en éisträichesche Filmregisseur, Dréibuchauteur a Multimediakënschtler.

 Liewen 
Hie gouf international bekannt mat sengem Kuerzfilm Copy Shop (2001), dee fir en Academy Award an der Kategorie beschte Kuerzfilm nominéiert war. Seng Aarbecht kombinéiert dacks Film, Animatioun an digital Konscht. Hie schafft u ville Filmer a multimediale Projete mat, heiansdo als Member vun engem kreative Kollektiv.

De Virgil Widrich huet bis elo (Stand: 2025) iwwer 290 Filmpräisser gewonnen an huet 2015 den internationale Film Die Nacht der 1000 Stunden (Night of a 1000 Hours) zum Deel zu Lëtzebuerg gedréint.

Hien ass de Grënner vun der Firma checkpointmedia an de Leeder vum Masterprogramm Art & Science op der Universitéit fir ugewannt Konscht Wien. Zanter 2024 ass hien och Member vun der Academy of Motion Picture Arts and Sciences (AMPAS).

 Filmographie 
 1980: My Homelife (A), 6 Min., Dokumentarfilm iwwer en ale Haus
 1980: Gebratenes Fleisch (A), 11 Min., Kriminalfilm iwwer de Mord u enger Fra an engem Restaurant
 1980: 3 mal Ulf (A), 12 Min., Dokumentarfilm iwwer den Arnulf Komposch
 1981: Auch Farbe kann träumen (A), 12 Min., Animatiounsfilm, an deem e Wuerm an e Mann virun der Ëmweltzerstéierung flüchten
 1982: Monster in Salzburg (A), 12 Min., Animatiounsfilm, an deem e Monster duerch d'Stad Salzburg dréint
 1983–1985: Vom Geist der Zeit (A), 112 Min., eng Mëschung vu verschiddene Genren
 1998: tx-transform (A), 5 Min., experimentellen Animatiounsfilm, Co-Regie mam Martin Reinhart
 2000: Heller als der Mond (Brighter than the Moon) (Europa), 88 Min., Komedie iwwer Friemer zu Wien
 2001: Copy Shop (A), 12 Min., e Mann duplizéiert sech selwer bis d'ganz Welt mat senge Kopie gefëllt ass
 2001: LinksRechts (A/F), 4 Min., Interviewen iwwer "lénks a riets am Film a Politik"
 2003: Fast Film (A/LUX), 14 Min., Animatiounsfilm aus Dréckstécker vun anere Filmer, déi eng Verfollgungsgeschicht erzielen
 2010: make/real (A), 5 Min., Found-Footage-Film fir d'Ausstellung Robot Dreams am Tinguely-Musée zu Basel an am Kunsthaus Graz
 2011: warning triangle (A), 6 Min., Found-Footage-Film fir d'Ausstellung Fetisch Auto. Ich fahre, also bin ich. am Tinguely-Musée  zu Basel
 2015: back track (A), 7 Min., Found-Footage-Film an 3D
 2016: Vienna table trip (A), 1 Min. 22 Sek., Found-Footage-Animatiounsfilm
 2016: Die Nacht der 1000 Stunden (Night of a 1000 Hours), Spillfilm
 2018: Icon Island – a live battle of pictures and sounds (A), 70 Min., Film- a Museks-Liveperformance
 2018: Nena & Dave Stewart: Be my Rebel (D), 3 Min. 45 Sek., Museksvideo
 2018: Light Matter (A), 5 Min., experimentelle Film
 2019: tx-reverse (A/D), 5 Min., experimentelle Film, Co-Regie mam Martin Reinhart
 2021: Es ist genau genug Zeit (There is exactly enough time) (A), 1 Min., Animatiounsfilm zesumme mam Oskar Salomonowitz

 Um Spaweck 

 Offiziell Websäit
 checkpointmedia
 Art & Science Programm

Kategorie:Éisträichesch Filmregisseuren
Kategorie:Gebuer 1967